EkBass/fiwiki-20250220-pages-articles huggingface dataset:
Naprej zastava slave

Naprej zastava slave, (”Eespäin, kunnian lippu”) on Slovenian entinen kansallislaulu ja sotilasmarssi. Se on ollut Slovenian asevoimaten kunniamarssi vuodesta 1992 ja on myös Slovenian tasavallan presidentin. Laulun on sanoittanut Simon Jenko ja säveltänyt Davorin Jenko 16. toukokuuta 1860. Kyseessä on voimakas isänmaallinen runo, josta tuli pian sloveenien tunnuslaulu. Kun Itävalta-Unkariin kuuluneesta Sloveniasta tuli vuonna 1918 osa Serbien, kroaattien ja sloveenien kuningaskuntaa (myöhemmin Jugoslavian kuningaskunta), tuli Naprej zastava slavesta osa maan kansallislaulua – sen osina olivat lisäksi Serbian ja Kroatian kansallishymnit. Toisen maailmansodan jälkeen, ja maan muututtua federatiiviseksi kansantasavallaksi maan kansallislauluksi valittiin vanha slaavilainen vapauslaulu Hej, sloveni. Slovenian itsenäistymispyrkimysten voimistuessa 1980-luvulla Naprej zastava slavesta tuli taas suosittu isänmaallinen laulu. Kansallislaulun asemaa se ei kuitenkaan saavuttanut, vaan siksi valittiin maan itsenäistyttyä 1991 sloveenien runoilijoista suurimman, France Prešerenin kirjoittama ja Stanko Premrlin säveltämä Zdravljica. Naprej zastava slave on kuitenkin Slovenian armeijan tunnuslaulu. Davorin Jenko sävelsi myös Serbian nykyäänkin käytössä olevan kansallislaulun Bože pravde. ==Sanat== ===Sloveeniksi=== Naprej zastava Slave Naprej zastava slave, na boj junaška kri, za blagor očetnjave naj puška govori! Z orožjem in desnico, nesimo vragu grom, zapisat v kri pravico, ki terja jo naš dom. Naprej zastava slave, na boj junaška kri, za blagor očetnjave naj puška govori! Naprej! Naprej! ===Käännös suomeksi=== Eespäin, kunnian lippu Eespäin, kunnian lippu, taistoon, vereen sankarten! Isänmaamme tähden soikoon kiväärit. Asein, joita kannamme kupeellamme, tuomme vihan perkeleen kirjoittamaan verellä oikeuden, jota maamme vaatii. Eespäin, kunnian lippu, taistoon, vereen sankarten! Isänmaamme tähden soikoon kiväärit. Eespäin! Eespäin! Luokka:Historialliset kansallislaulut Luokka:Slovenian musiikki luokka:Kunniamarssit
Pietari–Hiitola-rata

Pietari–Hiitola-rata on Venäjän rataverkkoon kuuluva rataosuus, joka kulkee Pietarista Toksovan, Raudun ja Käkisalmen kautta Hiitolaan. Se kulkee pitkin Karjalankannaksen pohjoisosia ja yhtyy Hiitolassa Viipurin ja Joensuun väliseen vanhaan Karjalan rataan. ==Historia== Pietari–Hiitola-rata valmistui vuonna 1919. Se jakautui alkuaan kahden valtion kesken: Suomeen kuului 107 kilometriä pitkä osuus Hiitolasta Raasuliin, joka on kylä Raudussa silloisen valtakunnanrajan tuntumassa, ja Venäjään kuului rajantakainen osuus Pietariin asti. Toisen maailmansodan jälkeen koko rata siirtyi Karjalan luovutuksen yhteydessä Neuvostoliitolle ja on siten nykyään osa Venäjän rataverkkoa. ==Liikenne== Pietari–Hiitola-radan henkilöliikennettä hoitaa Lokakuun rautatiet. Tällä hetkellä rata on sähköistetty Pietarin ja Kaarlahden välillä. == Aiheesta muualla == * Raasuli - rautateiden 'kuollut piste', Seura, 15.04.1936, nro 16, s. 10, Kansalliskirjaston digitaaliset aineistot Luokka:Venäjän rataverkko Luokka:Luovutettujen alueiden rautatiet
Jalkapallon pomputtelu

Jalkapallon pomputtelu on pallonkäsittelytaitoa ja koordinaatiokykyä vaativa harjoite, jossa jalkapallon pelivälinettä pidetään ilmassa ponnautellen sitä ruumiinosilla, joilla lajissa on sallittua palloa koskettaa. Pomputtelu on suosittu pallonkäsittelyharjoite ja sen erilaisia variaatioita on mukana jalkapallon taitokilpailuissa. Tarkoitusta varten on kehitetty myös normaalia jalkapalloa pienempiä tekniikkapalloja. Itse pelitilanteissa pomputtelua ei kuitenkaan useinkaan käytetä. Pallon ilmassa pitämisen maailmanennätystä pitää hallussaan ukrainalainen Nikolai Kutsenko, joka vuonna 1995 piti palloa ilmassa 24 ja puolen tunnin ajan. Naisten maailmanennätystä pitää hallussaan brasilialainen Milene Domingues, joka vuonna 1997 yhdeksän tunnin ja kuuden minuutin aikana pompautti palloa 55 188 kertaa ilman, että pallo kertaakaan kosketti maata. Vuonna 1990 tšekkoslovakialainen tohtori Jan Skorkovský eteni Prahan maratonin (42,195 km) aikaan 7.18.55 pitäen koko ajan ilmassa jalkapalloa. Pomputtelua voidaan harjoittaa myös pienissä ryhmissä ja taitavammat henkilöt voivat tehdä pallolla erilaisia temppuja. Viime vuosina erityisesti urheiluvälinetuotemerkki Nike on käyttänyt televisiomainoksissaan kansainvälisen tason huippujalkapalloilijoita kikkailemassa pallon kanssa. ==Freestyle-jalkapallo== Pomputtelua harjoitetaan myös kilpailumuotoisesti, jolloin siitä joissakin yhteyksisä käytetään nimitystä freestyle-jalkapallo. Nike järjesti pallotaituruutta sisältäneitten mainostensa suosion innoittamana Nike Football -nimisen kilpailun. Nykyisin suosituin freestyle-muoto on eurooppalainen lowerbodycombo-tyyli. Nimensä mukaisesti tässä tyylissä pyritään tekemään pitkiä temppuyhdistelmiä ilman yhtään välipomputtelua. Tämä tyyli kehittyi vuosituhannen vaihteessa ja on noussut YouTube-aikakaudella hallitsevaksi tyyliksi. Temppuyhdistelmien kehittäjiä olivat muun muassa hollantilaiset Soufiane Touzani ja Nelson De Kok. Tyyliä edelsi niin sanottu controltyylin pomputtelu. Tässä tyylissä pyrittiin sujuvaan pallon hallintaan pomputtelemalla sitä esimerkiksi päällä ja kantapäillä. Tämän tyylin parhaita hallitsijoita ja kehittäjiä on korealainen Mr-Woo. ==Aiheesta muualla== * Ennätyksiä * Moskova Football Freestyle Organisaatio Luokka:Jalkapallon muunnelmat Luokka:Jalkapallotermit
Extreme-urheilu

Extreme-urheilu tai ääriurheilu on fyysisesti erittäin vaativa tai vaarallinen liikuntamuoto, jossa ihmisen terveys tai henki ovat vaarassa, kuten vuorikiipeily tai base-hyppy. ==Katso myös== * Vedenalainen jääkiekko ==Aiheesta muualla== * Spiked: What's so extreme about extreme sports? * eXtremity.tv: Web TV of extreme sports *
AvtoVAZ

pienoiskuva|AvtoVAZ:in pääkonttori pienoiskuva|AvtoVAZ:in tekninen keskus. AvtoVAZ () (1971–) tai pelkkä VAZ eli Volžki avtomobilnyi zavod (ВАЗ Во́лжский автомоби́льный заво́д, "Volgan autotehdas") (1966–1971) () on venäläinen autojen valmistaja. AvtoVAZ valmistaa vuodessa noin miljoona autoa. Useimmat autot myydään Ladan nimellä. Ladoilla on 17 prosentin markkinaosuus Venäjällä myytävistä henkilöautoista. Yhtiön päätehtaat ja kotipaikka ovat Toljattissa. Vuonna 2009 Venäjän valtio pelasti AvtoVAZin maksamalla sen velat ja myöntämällä rahaa uuden tuotantolinjan rakentamiseen. Valtion tuki oli yhteensä 1,2 miljardia euroa.Venäjä pelastaa Ladan, Uusisuomi.fi AvtoVAZ on nykyään osa holdingyhtiö OAO RT-Avtoa, joka on valtionkorporaatio Rostehin osa. Tätä aiemmin, joulukuussa 2007 Renault osti neljänneksen AvtoVAZin osakkeista. Omistusjärjestelyjen seurauksena vuonna 2014 Renault-Nissan -liittouma oli AvtoVAZin emoyhtiö RT-Avton omistajia noin 50 prosentin osuudella. RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 87. sijalle. Yhtiön arvoksi arvioitiin 19,834 miljardia ruplaa vuoden 2013 lopussa (−31,8 % edellisvuoteen verrattuna). VAZ eli Lada on ollut kotimaassaan arvostettu auto. Ladan ensimmäistä mallia kutsuttiin suurten nokkavalojen takia "kopeekaksi". Muuten niitä on nimitetty mallin mukaan: nelonen, kahdeksikko, yhdeksikkö, kymppi ja niin edelleen.Venäjän Aika 3/2008, s. 23 AvtoVAZ keskeyttää tuotantonsa lähes kuukaudeksi, 4.–24. huhtikuuta 2022. Yhtiön mukaan sulkeminen johtuu elektroniikkakomponenttien pulasta, koska monet maat ovat asettaneet vientikellon Venäjälle Ukrainan sodan vuoksi. Lopulta Renault-Nissan -liittouma möi osuutensa pois vuonna 2022. ==Lähteet== * Esa Tuominen: Rakkaalla lapsella on monta nimeä, Venäjän Aika 3/2008 ===Viitteet=== == Aiheesta muualla == * Vuosikertomukset (avtovaz.ru) * Virallinen sivu * AvtoVAZ:n virallinen historia * Luokka:Autonvalmistajat Luokka:Rosteh
Pesutupa

Pesutupa on kerrostalo- tai rivitalokiinteistössä oleva yhteistila, joka on tarkoitettu pyykin eli vaatteiden ja kodintekstiilien pesemiseen ja hoitamiseen. Pesutuvassa on tavallisesti yksi tai useampi pyykinpesukone, ja ne ovat usein isompia (teollisuuskoneita) kuin yksittäisissä kotitalouksissa olevat pesukoneet. Tuvassa voi pesukoneiden lisäksi olla mankeli, kuivausrumpu tai jokin muu pyykkihuoltoon liittyvä kone. Pesutupa voi olla niin tilava, että myös mattojen peseminen onnistuu siellä. Tuvan yhteydessä toimii useasti kuivaushuone. == Toimintatapa pesutuvassa == Pesutuvassa käytetään yleisesti ajanvarausjärjestelmää. Ajanvarausjärjestelmässä käyttäjä varaa itselleen käyttöajan tuvassa olevasta varauskirjasta, joka on kaikkien käyttäjien yhteinen. Varauskirja voi olla useammin käytetyn kalenterin lisäksi elektroninen. Pesukoneisiin on asennettu tavallisimmin maksuautomaatti. Jos automaattia ei ole, asukkaat maksavat niiden käytöstä vuokrassa, erillisenä laskuna tai yhtiövastikkeessa. Tällöin maksuun voi pesukoneen käytön lisäksi sisältyä esimerkiksi pesutuvan kaikkien koneiden tai kuivaushuoneen käyttö. Tuvassa käytetään omia pyykinpesuaineita, ja sen ylläpidosta vastaa taloyhtiö. Luokka:Pyykinpesu Luokka:Tilat
Kuivaushuone

Kuivaushuone on märkien vaatteiden sekä varusteiden kuivatukseen tarkoitettu tila. Mm pyykin kuivattamiseen. Tyypillisesti tilassa on 30–40 cm välein seinästä seinään ripustetut narut, joille pyykki ripustetaan. Kuivaushuone voi olla varustettu koneellisella kuivaimella, puhaltimella joka kierrättää ja lämmittää huoneen ilmaa. On myös huolehdittava ilmanvaihdosta, jotta kostea ilma korvautuisi kuivalla ulkoilmalla.Kuivaushuoneet , Esteri-sivusto, Jäähdytyskone Oy, viitattu 17.7.2014. Kuivaushuoneeksi voidaan kutsua myös esimerkiksi taloyhtiön pyykkihuoneen tai itsepalvelupesulan yhteydessä olevaa huonetta, jossa on yksi tai useampia kuivauskaappeja tai -rumpuja asukkaiden tai asiakkaiden käytettäväksi. ==Lähteet== Luokka:Tilat
Paimen

Paimen on laitumella olevan karjan paimentaja. Perinteisellä lammaspaimenella on työvälineenä paimensauva. Se on pitkä sauva, jonka päässä on pyöreä koukku. Tällä koukulla hän koukuttaa lampaan jalan ohjatessaan sitä. Vertauskuvallisessa käytössä kristinuskossa puhutaan uskovien ihmisten kaitsijasta paimenena. == Lammaspaimenen ammattitutkinto == Ranskassa, jossa lampaita kasvatetaan erityisesti maan eteläosissa, kaupunkilaiset ihannoivat paimenkulttuuria, vaikka lammaspaimenen työ on fyysisesti ja henkisesti raskasta. Työstä tekee raskaan se, että lampaat eivät tunne kellonaikoja, joten säännöllisiä työaikoja ei ole. Lisäksi vuorilla, missä lampaat kesällä laiduntavat, paimenet ovat sään armoilla, ja työ on yksinäistä. Salon-de- Provencessa on oppilaitos "Centre de Formation de Merle", joka kouluttaa oppilaita lammaspaimenen ammattitutkintoon. Siellä oppilaat kouluttautuvat teuraslihaksi päätyvien lampaiden palkallisiksi paimeniksi. Koulutus kestää vuoden, ja sen aikana käydään läpi kerimistä, karitsoimista, paimentamista ja alan vaaroja. Vuonna 2021 paimenopiskelijoita oli 19. Alanvaihtajien osuus opiskelijoista on suuri. == Lähteet == Luokka:Maatalousammatit Luokka:Maatalouden historia
Pohjoinen Baskimaa

Pohjoinen Baskimaa ( tai Ipar Euskal Herria), myös Ranskan Baskimaa, käsittää Baskimaan pohjoiset, Ranskan puolella sijaitsevat osat. Se koostuu Pyrénées- Atlantiquesin departementissa sijaitsevista Basse-Navarren, Labourdin ja Soulen historiallisista maakunnista. Alueella toimii poliittinen liike, joka ajaa departementin jakamista kahtia, Baskimaan departementtiin (Pays Basque) ja Béarnin entisen provinssin käsittävään osaan. Ranskan Baskimaassa toimii baskien Abertzaleen Batasuna -puolue sekä puolisotilaallinen baskien itsenäisyyttä ajava Iparretarrak-järjestö. == Aiheesta muualla == Luokka:Ranskan alueet Luokka:Baskimaa Luokka:Kiistanalaiset alueet
William Foulke

William Henry ”Fatty” Foulke (12. huhtikuuta 1874 Dawley, Shropshire – 1. toukokuuta 1916 Sheffield) oli englantilainen jalkapallo- ja krikettiammattilainen. Erityisesti hänet tunnettiin lihavuudestaan. Painavimmillaan Foulke painoi 165 kilogrammaa. Pituutta hänellä oli 190 senttimetriä. BBC:n juttu Foulkesta Foulke pelasi krikettiä huipputasolla Derbyshire County Cricket Clubissa vuosisadan vaihteen tienoilla. Maalivahtina pelannut Foulke aloitti jalkapallouransa paikallisessa joukkueessa Blackwellissä, mistä vuonna 1894 siirtyi Sheffield Unitediin. Sheffield Unitedissa Foulke pelasi kolme kertaa FA Cupin loppuottelussa ja voitti kilpailun kahdesti. Lisäksi hän voitti joukkueessa Englannin liigamestaruuden. Chelsea FC:hen hän siirtyi vuonna 1905 50 punnan siirtosummalla ja hänestä tuli Chelsean ensimmäinen kapteeni. Hän pelasi joukkueessa vain yhden kauden ennen siirtymistään Bradfordiin, missä hän päätti jalkapallouransa. Foulke pelasi myös yhden ottelun Englannin maajoukkueessa, Walesia vastaan vuonna 1897. Erään kerran ottelu jouduttiin keskeyttämään maalin ylähirren katkettua Foulken hypättyä roikkumaan siihen. Guinnessin suuri ennätyskirja 2001, s. 186 ==Lähteet== Luokka:Englantilaiset jalkapallomaalivahdit Luokka:Englantilaiset kriketinpelaajat Luokka:Vuonna 1874 syntyneet Luokka:Vuonna 1916 kuolleet
Tanin Kraivixien

Tanin Kraivixien (s. 5. huhtikuuta 1927, Bangkok, thaiksi: ธานินทร์ กรัยวิเชียร) on thaimaalainen poliitikko, joka toimi maansa pääministerinä vuosina 1976–1977. Häntä edelsi Seni Pramoj 6\. lokakuuta 1976 armeija ampui 46 sotamarsalkka Thanom Kittikachornin maahanpaluuta vastaan mieltään osoittanutta opiskelijaa Thammasatin yliopistolla. Tämän jälkeen demokraattipuolueen Seni Pramojilta vallan kaapanneet sotilaat nimittivät Taninin pääministeriksi. Taninin hallitus kesti kuitenkin vain vuoden verran, kun kenraali Kriangsak Chomanan syrjäytti hänet vallankaappauksella 1977. Kraivixien syntyi Bangkokissa ja opiskeli Thammasatin yliopistossa lakia. Hän valmistui vuonna 1948, jolloin hän siirtyi Lontooseen jatkamaan opintojaan. Luokka:Thaimaan pääministerit Luokka:Vuonna 1927 syntyneet Luokka:Elävät henkilöt
18 elektronin sääntö

18 elektronin sääntö on kemiassa käytetty nyrkkisääntö, jonka mukaan siirtymämetalli saavuttaa saman elektronikonfiguraation kuin jalokaasu, kun sillä on yhteensä 18 elektronia uloimmilla energiatasoilla. Sääntö on vastaava kuin oktettisääntö, joka puolestaan ei päde siirtymämetalleille. 18 elektronin sääntö on usein käyttökelpoinen ennustettaessa siirtymämetallien, lantanoidien ja aktinoidien yhdisteiden, etenkin organometalliyhdisteiden, ominaisuuksia. Säännössä otetaan s- ja p-elektronikuorien (ns. oktetin sisältävät kuoret) lisäksi huomioon myös d-orbitaalien elektronit. Säännössä oletetaan, että metallin d-orbitaalit kykenevät muodostamaan toisten atomien atomiorbitaalien, tai yhdisteiden molekyyliorbitaalien kanssa enintään viisi sidosta, sallien siten enintään yhdeksän sidosta näille atomeille yhdisteissä. Säännöstä on olemassa poikkeuksia, joita kyetään muilla säännöillä selittämään. Esimerkiksi ryhmän 11 alkuaineilla (kupari, hopea, kulta ja röntgenium) on useita samankaltaisia ominaisuuksia. Samoin kuin alkalimetalleilla, on myös näillä siirtymämetalleihin kuuluvilla alku­aineilla vain yksi elektroni uloimmalla elektronikuorellaan. Ryhmän 11 alkuaineilla on kuitenkin myös toiseksi uloimman elektroni­kuoren kaikki d-orbitaalit täysiä, ja myös nämä elektronit osallistuvat kemiallisiin sidoksiin. Tämä seikka antaakin näille alku­aineille useita alkali­metalleista selvästi poikkeavia ominaisuuksia. Toisin kuin alkalimetallit, ne reagoivat hyvin heikosti tai eivät juuri lainkaan. Ne kuitenkin johtavat erittäin hyvin sähköä, sillä ne saavuttavat 18 elektronin tilan jo metallimuodossa, sillä ne esiintyvät metallihilassa ionisoituneina. Useasti siirtymämetallien yhdisteiden ominaisuuksia selitetään myös koordinaatiolukujen avulla. == Lähteet == Luokka:Kemiallinen sitoutuminen
Väinö Muinonen

Väinö Viktor Muinonen (30. joulukuuta 1898 Lauritsala – 10. kesäkuuta 1978 Imatra) oli suomalainen kestävyysjuoksija, jonka päämatkana oli maraton. Hän voitti maratonin EM-kultaa vuonna 1938 ja hopeaa 1946. Maratonin Suomen mestaruuden Muinonen voitti vuosina 1937 ja 1940, ja oli hopealla vuonna 1946. == Elämä ja ura == Väinö Muinosen vanhemmat olivat työmies Viktor Muinonen ja Maria Nikulainen. Muinosen äiti kuoli synnytyksessä, jonka jälkeen hän asui kasvattiäitinsä luona Lappeenrannassa 14-vuotiaaksi saakka. Kansakoulun jälkeen Muinonen oli maatyömiehenä ja aloitti urheilun 16-vuotiaana naapuritalossa asuneen Rudolf Muukkosen innostamana. Vuotta myöhemmin hän liittyi Lauritsalan Teräksen jäseneksi. Muinonen kilpaili vuoteen 1928 saakka lähinnä piiritasolla, koska köyhällä seuralla ei ollut varaa lähettää häntä kansallisiin kisoihin. Ainoa valtakunnallinen kilpailu oli vuonna 1923, jolloin Muinonen osallistui TUL:n mestaruuskilpailuihin Helsingissä sijoittuen 25 000 metrillä Olli Vänttisen ja Iivari Rötkön jälkeen kolmanneksi. Vuonna 1928 Muinonen siirtyi SVUL:n alaiseen porvariseuraan Vuoksenniskan Urheilijoihin, mutta ei raskaan sahatyönsä väsyttämänä kilpaillut kolmeen vuoteen. Vuonna 1931 Muinonen vaihtoi työpaikkaa Enso-Gutzeitin omistamalle Harakan sahalle Imatralle ja innostui jälleen harjoittelemaan Oiva Ekholmin kanssa. Vuonna 1935 Muinonen juoksi ensimmäisen maratoninsa ja vuotta myöhemmin hän sijoittui Ilmajoella järjestetyissä olympiakarsinnoissa toiseksi Mauno Tarkiaisen jälkeen uransa toisessa maratonissa. Berliinin olympiamaratonilla 1936 Muinonen oli viides. Vuonna 1938 Muinonen voitti Pariisissa maratonin EM-kultaa tuloksella 2.37.28,8. Talvisodassa panssarintorjuntamiehenä taistellut Muinonen voitti välirauhan aikana lokakuussa 1940 Bolognassa maratonin ajalla 2.39.0. Sotien jälkeen vuonna 1946 Muinonen oli 47-vuotiaana Oslon EM-maratonilla hopealla Mikko Hietasen jälkeen tuloksella 2.26.08. Vuonna 1949 Muinonen juoksi vielä 50-vuotiaana Turussa maratonin aikaan 2.36.23,0, sijoittuen kilpailun kahdeksanneksi. Aika oli vuoden maailmantilastossa 21:ksi paras. == Yksityiselämä == Muinosen puoliso oli Ida Sinkkonen, jonka kanssa hän avioitui vuonna 1923. == Lähteet == Luokka:Suomalaiset kestävyysjuoksijat Luokka:Vuonna 1898 syntyneet Luokka:Vuonna 1978 kuolleet
Ricardo Arjona

Ricardo Arjona (s. 19. tammikuuta 1964 Jocotenango, Guatemala) on guatemalalainen laulaja ja laulunkirjoittaja. Arjona syntyi Jocotenangossa, mutta muutti 3-vuotiaana perheineen Guatemala Cityyn. Vuosina 1983–1988 hän toimi opettajana. Tämän jälkeen hän siirtyi Meksikoon, jossa hän on asunut siitä lähtien. Arjonan musiikillinen ura alkoi 1980-luvulla, ja 1990-luvulla hän saavutti suurta suosiota albumeilla Animal nocturno (1993) ja Historias (1994). Albumit nostivat hänet yhdeksi tärkeimmistä espanjankielisistä artisteista, jotka olivat kotoisin Meksikosta. Lisää suosiota toivat muun muassa Sin daños a terceros (1998), Santo pecado (2002) ja Adentro (2005). Albumi Hecho a la Antigua (2021) voitti Grammy-palkinnon ja Adentro (2005) Latin Grammyn. Blanco y negro -maailmankiertueen (2022–2023) jälkeen Arjona ilmoitti joulukuussa 2023 lopettavansa uransa. Samassa Instagram-julkaisussa hän kirjoitti selkäongelmistaan ja kyllästyneensä musiikkiteollisuuteen. Aiemmin syyskuussa hän oli ilmoittanut siirtävänsä joitakin esiintymisiä terveysongelmien takia. == Diskografia == * Déjame decir que te amo (1985) * Jesús, verbo no sustantivo (1988) * Del otro lado del sol (1991) * Animal nocturno (1993) * Historias (1994) * Si el norte fuera el sur (1996) * Sin daños a terceros (1998) * Vivo (live-albumi, 1999) * 17 éxitos (kokoelma, 1999) * Galería caribe (2000) * 12 grandes éxitos, 6 de ellos en portugues (kokoelma, 2001) * Santo pecado (2002) * Grandes éxitos vol.2 (kokoelma, 2003) * Lados B (kokoelma, 2003) * Solo (2004) * Adentro (2005) * 5to piso (2008) * Poquita ropa (2010) * Independiente (2011) * Viaje (2014) * Circo soledad (2017) * Blanco (2020) * Negro (2021) * Hecho a la Antigua (2021) == Aiheesta muualla == *Ricardoarjona.com *Adentro tour *Music Videos Luokka:Guatemalalaiset laulajat Luokka:Vuonna 1964 syntyneet Luokka:Grammy- palkinnon saajat Luokka:Elävät henkilöt
Ilja Muromets

Ilja Muromets, Ilja Muromalainen () on myyttinen, useiden varhaisvenäläisten, Kiovan Rusjiin sijoittuvien kiovalaisten bylinoiden eli kansaneeposten paras urho ja pääsankari. Legendan mukaan Ilja on talonpojan poika, joka syntyy Karatšarovo-nimisessä kylässä Muromin lähellä. Nuoruudessaan hän kärsii vakavasta sairaudesta eikä voi kävellä ennen kuin 33-vuotiaana, jolloin kaksi pyhiinvaeltajaa ihmeellisesti parantaa hänet. Ilja saa yliluonnolliset voimat kuolevalta sankarilta Svjatogorilta, ja hänet lähetetään vapauttamaan Kiova ja palvelemaan ruhtinas Vladimiria. Matkalla Ilja puolustaa Tšernihivin (Tšernigov) kaupunkia tataarien hyökkäystä vastaan. Brjanskin metsässä hän kukistaa matkalaisia viheltämällä tappavan Satakieli-rosvon eli Solovei- Razboinikin, vie tämän Kiovaan ja surmaa siellä (bylina Ilja Murovets ja Satakieli-rosvo) Kiovassa ruhtinas Vladimir tekee Iljasta legendaarisen soturin eli bogatyrin. Ilja on yhdessä Dobrynja Nikititšin ja Aljoša Popovitšin kanssa bogatyreista tunnetuimpia. Ilja puolustaa valtakuntaa monilta hyökkäyksiltä muun muassa Kalinia, Kultaisen ordan myyttistä hallitsijaa vastaan. Luonteeltaan hänet kuvataan temperamenttiseksi: erään kerran Ilja tuhoaa kaikki Kiovan kirkontornit ampumalla jousellaan niiden kultaiset kupolit alas, kun Vladimir ei kutsu häntä juhlaan. Hän käskee juoppojen kerätä kullan ja juoda kyllikseen. Vladimir tekee sovinnon kutsumalla Iljan seuraavaksi päiväksi järjestämäänsä juhlaan. Ilja Muromets on ainoa eeppinen sankari, jonka Venäjän ortodoksinen kirkko on kanonisoinut. Tarinoita Iljasta lainautui myös Suomeen karjalaisten kautta. Ei tiedetä, onko Iljan hahmon taustalla todellinen historiallinen henkilö. Erään teorian mukaan Ilja olisi jäänne vanhasta pakanallisesta ukkosenjumala Perunista, jonka vastine kansanperinteessä on usein profeetta Elia. Iljan oletettua ruumista kuitenkin säilytetään Kiovan Petšerskin luostarissa. 1988 neuvostoliittolaiset arkeologit pääsivät tutkimaan Iljan ruumista. Raportin mukaan ainakin osa legendasta saattaa olla totta: ruumis kuului hyvin suurikokoiselle ihmiselle, luissa oli jälkiä synnynnäisestä selkärangan sairaudesta, ja hänen ruumiissaan oli lukuisia vammoja, joista ainakin yksi on ollut normaali-ihmiselle kuolettava. == Lähteet == * *Lacquerbox.com: Ilya Muromets === Viitteet === Luokka:Venäläinen kansanperinne
MVC-arkkitehtuuri

MVC-arkkitehtuuri (sanoista model-view-controller eli malli-näkymä- käsittelijä) on ohjelmistoarkkitehtuuri, jonka tarkoituksena on käyttöliittymän erottaminen sovellusaluetiedosta. MVC-arkkitehtuuria käytetään etenkin graafisten käyttöliittymien suunnittelussa ja ohjelmoinnissa. Se on kehitetty alun perin Smalltalk-kielen yhteydessä Xerox PARC:issa. == Osat == MVC-arkkitehtuurissa ohjelma jaetaan kolmeen osaan: malliin, näkymään ja käsittelijään. * Malli (model) kuvaa järjestelmän tiedon tallentamisen, ylläpidon ja käsittelyn (tietokantakuvaus). * Näkymä (View) määrittää käyttöliittymän ulkoasun ja tietojen näytön esityksen käyttöliittymässä. * Käsittelijä (Controller) / Ohjain eli kontrolleri vastaanottaa käyttäjältä tulevat käskyt sekä muuttaa mallia ja näkymää vastauksena niihin. == Ominaisuudet == === Etuja === * Malli ei riipu näkymästä eikä ohjaimesta. ** Malli voidaan suunnitella, ohjelmoida ja testata riippumatta järjestelmän muista osista. ** Samaan malliin voidaan tehdä erilaisia käyttöliittymiä. Saman järjestelmän tietoon voi olla pääsy esimerkiksi natiivilla graafisella käyttöliittymällä ja webbikäyttöliittymällä. ** Näkymän ja ohjaimen toimintaan voidaan tehdä muutoksia muuttamatta mallia. * Näkymän ja ohjaimen riippuvuus toisistaan on verrattain pieni. ** Tietonäyttöä (käyttöliittymä) voidaan muuttaa muuttamatta tiedonkäsittelijää (UI-ohjainta). ** Tietokäsittelijää (ja -mallia) voidaan muuttaa muuttamatta näkymää. * Käyttöliittymän asynkronointi (ei-samanaikaisen tiedonvaihdon toteuttaminen) on helppoa. === Haittoja === * Sovellusaluekuvauksen jalkautuvat UVC-arkkitehtuurin mukaisessa järjestelmässä kolmelle tasolle (tietonäkymä, tietomalli ja tietokäsittelijä). Järjestelmän sisällön ymmärtäminen voi näin muodostua vaikeaksi. * Malli ei itsessään ohjaa kehittäjiä optimoimaan tietokantahakuja käyttöliittymän tarpeiden näkökulmasta. Tämän vuoksi tietokannasta haetaan helposti tarpeetonta tietoa ja tiedon hakuun käytetään tarpeeseen optimoimattomia SQL-lauseita. Tämä aiheuttaa helposti suorituskykyongelmia laajoissa sovelluksissa. Suorituskykyongelmat voidaan kustannustehokkaasti välttää kiinnittämällä huomiota tähän ongelmaan sovelluskehityksen alusta asti. Luokka:Ohjelmointi Luokka:Ohjelmistoarkkitehtuuri Luokka:Käyttöliittymät Luokka:Seulonnan keskeiset artikkelit
Giuseppe Perego

Giuseppe Perego (1. kesäkuuta 1915, Arcore – 7. joulukuuta 1996, Arcore) oli italialainen sarjakuvapiirtäjä. Suomessa Perego on tunnettu lähinnä Aku Ankan taskukirjojen kehystarinoiden piirtäjänä. Perego aloitti Disneyllä 1952. == Lähteet == == Aiheesta muualla == *Esittely Comic creator -sivustolla *Kuva Luokka:Italialaiset sarjakuvantekijät Luokka:Disneyn sarjakuvien tekijät Luokka:Vuonna 1915 syntyneet Luokka:Vuonna 1996 kuolleet
Jouko Norén

Jouko Norén (14. joulukuuta 1914 Urjala – 7. heinäkuuta 1944) oli suomalainen kolmiloikkaaja. Hän voitti EM-hopeaa Pariisissa 1938 tuloksella 14,95. Hänen tulossarjansa kilpailussa oli 14,77–14,95–14,82–14,95–14,77–14,82. Hän ylitti aiemman ennätyksensä kaikilla kuudella hypyllään. Samassa kisassa kullan voitti Suomen Onni Rajasaari. Jouko Norén kirjoitti ylioppilaaksi Tyrvään yhteiskoulusta Vammalasta vuonna 1937, suoritti metsänhoitotutkinnon vuonna 1941 ja aloitti opinnot Kauppakorkeakoulussa. Tyrvään yhteiskoulu – Vammalan lukio 1904–1979, s. 213. Vammala: Vammalan lukio, 1979. Opiskelijoiden International University Games -kilpailussa (joka edelsi Universiadeja) Norén voitti kolmiloikan vuonna 1939 . Suomen mestaruuden hän voitti vuosina 1940 ja 1942, SM-hopeaa vuonna 1938 sekä SM-pronssia vuonna 1943. Hänen ennätyksekseen jäi 15,02, jonka hän hyppäsi kahdesti, ensimmäisen kerran Helsingissä syyskuussa 1938 ja toisen kerran Suomi–Ruotsi–Saksa-maaottelussa syyskuussa 1940. Hän edusti Tyrvään Voimaa (nykyinen Vammalan seudun Voima) ja Karkun Karkua. Norén haavoittui talvisodassa saatuaan luodin reiteensä. Kapteeniksi vuonna 1943 ylennetty Norén haavoittui jatkosodassa Vuosalmella 5. heinäkuuta 1944, kuollen pari päivää myöhemmin vammoihinsa kenttäsairaalassa. Hänet on haudattu sankarihautaan Karkun hautausmaalle nykyiseen Sastamalaan. == Lähteet == == Aiheesta muualla == * Luokka:Suomalaiset kolmiloikkaajat Luokka:Suomalaiset metsänhoitajat Luokka:Suomalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1944 kuolleet
Medialukutaito

Medialukutaito on kyky lukea ja ymmärtää mediaa, nähdä sen tuottamien ilmiselvien merkitysten taakse, sekä suodattaa ja arvioida vastaanotettua informaatiota. Medialukutaito on siten tavallista lukutaitoa laajempi taito. Siihen kuuluu myös taito käyttää asianmukaisia laitteita. Kriittinen medialukutaito painottaa taitoja, joiden avulla ihminen pystyy arvioimaan mediasisältöjä kriittisesti ja median esitystapoja tulkiten. ==Medialukutaito perusopetuksen opetussuunnitelmassa== Medialukutaito on mukana vuoden 2004 perusopetuksen opetussuunnitelman perusteissaOpetushallitus, tiedote Perusopetuksen opetussuunnitelman perusteet Viitattu 23.2.2008 aihekokonaisuutena äidinkielen ja kirjallisuuden sekä kuvataiteen tavoitteina ja sisältöinä. Aihekokonaisuuksilla pyritään opetuksen eheyttämiseen. Ne tulee sisällyttää yhteisiin ja valinnaisiin oppiaineisiin sekä koulun toimintakulttuuriin. Viestintä ja mediataito-aihekokonaisuuden avulla oppilaan halutaan ilmaisevan itseään monipuolisesti ja vastuullisesti sekä tulkitsemaan muiden viestintää; kehittävän tiedonhallintataitojaan sekä vertailemaan, valikoimaan ja hyödyntämään hankkimaansa tietoa, suhtautumaan kriittisesti median välittämiin sisältöihin ja pohtimaan niihin liittyviä eettisiä ja esteettisiä arvoja viestinnässä. Pyrkimyksenä on myös, että oppilas tuottaa ja välittää viestejä, sekä käyttää mediaa tarkoituksenmukaisesti ja oppii käyttämään viestinnän ja median välineitä tiedonhankinnassa, tiedonvälityksessä sekä erilaisissa vuorovaikutustilanteissa. Kyseisen aihekokonaisuuden keskeisiksi sisällöiksi mainitaan omien ajatusten ja tunteiden ilmaiseminen, erilaiset ilmaisukielet ja niiden käyttö eri tilanteissa, viestien sisällön ja tarkoituksen erittely ja tulkinta, viestintäympäristön muuttuminen ja monimediaalisuus, median rooli ja vaikutukset yhteiskunnassa, median kuvaaman maailman suhde todellisuuteen, yhteistyö median kanssa, lähdekritiikki, tietoturva ja sananvapaus sekä viestintätekniset välineet, niiden monipuolinen käyttö ja verkkoetiikka. ==Katso myös== * Mediakasvatus * Informaatiolukutaito * Visuaalinen lukutaito ==Lähteet== ==Kirjallisuutta== *Medialukutaito Suomessa. Kansalliset mediakasvatuslinjaukset. Opetus- ja kulttuuriministeriön julkaisuja 2019:37. Helsinki: Grano Oy, 2019. ISBN 978-952-263-674-4. Teoksen verkkoversio (PDF). * * ==Aiheesta muualla== * Medialukutaidosta Wikiversityssa * Ylen Elävä arkisto: Mediaa kannattaa oppia lukemaan * Valheenpaljastaja: Testaa onko sinusta faktantarkastajaksi -testi Yle.fi *Karvonen, Erkki: Kaupallisuus journalismietiikan uhkana. niin & näin 4/2000, 20–24. *Pihkala, Juha: Kenen leipää syöt, sen lauluja laulat? niin & näin 4/2000, 19. Luokka:Mediakasvatus
Finnpilot Pilotage

thumb|Finnpilotin luotsivene Helsingissä vuonna 2009. Finnpilot Pilotage Oy on Suomen valtion omistama yritys, joka huolehtii valtakunnallisesti luotsauspalveluiden tarjonnasta sekä muista luotsaukseen liittyvistä, vesiliikenteen turvallisuutta ja toimintaa tukevista tehtävistä. Luotsausliikelaitos muuttui valtion omistamaksi osakeyhtiöksi nimeltä Finnpilot Pilotage vuodenvaihteessa 2011. Luotsausliikelaitos oli entinen Merenkulkulaitoksen luotsausyksikkö, joka erkani Merenkulkulaitoksesta vuonna 2004 erilliseksi valtion liikelaitokseksi. Finnpilotin hallinto sijaitsee Helsingissä. ==Luotsiasemat== Suomi on jaettu neljään luotsausalueeseen, joiden johdossa ovat aluepäälliköt. Finnpilotilla on 15 luotsiasemaa sekä 10 tukiasemaa ympäri Suomea. * Kotkan luotsiasema ** Orrengrundin tukiasema * Helsingin luotsiasema, Harmaja ** Emäsalon tukiasema ** Porkkalan tukiasema * Hangon luotsiasema * Naantalin luotsiasema ** Utön tukiasema ** Lillmalön tukiasema *Maarianhaminan luotsiasema *Isokarin luotsiasema *Rauman luotsiasema *Mäntyluodon luotsiasema *Vallgrundin (Vaasan) luotsiasema **Kaskisten tukiasema *Tankarin luotsiasema **Ykspihlajan tukiasema **Leppäluodon tukiasema *Perämeren luotsiasema, Raahe **Ajoksen tukiasema **Marjaniemen tukiasema *Lappeenrannan luotsiasema *Puumalan luotsiasema *Savonlinnan luotsiasema *Vuokalan luotsiasema == Lähteet == ==Aiheesta muualla== *Finnpilot.fi *Liikenne- ja viestintäministeriön verkkopalvelu *Liikenne- ja viestintäministeriön hallinnonala Luokka:Suomen vesiliikenne Luokka:Suomalaiset valtionyhtiöt Luokka:Valtion entiset liikelaitokset
Victor Conte

Victor Conte on kielletyn THG-steroidin kehittäneen BALCO-urheilulaboratorion perustaja ja johtaja ja entinen muusikko. Muusikonuransa Conte aloitti 1960-luvulla serkkunsa Bruce Conten kanssa itse perustamassaan Common Ground -yhtyeessä. Vuonna 1973 Bruce liittyi Tower of Power -funkyhtyeeseen, ja myöhemmin, vuonna 1978 Victor Conte korvasi yhtyeessä basisti Francis Rocco Prestian. Conte oli mukana yhtyeen levyllä We Came to Play. Seuraavana vuonna Conte lähti serkkunsa kanssa yhtyeestä. Hetken aikaa hän soitti jazzpianisti Herbie Hancockin yhtyeessä. 1980-luvun puolivälissä Conte perusti Balco- laboratorion, joka testaa urheilijoita ja määrää näille lisäravinteita. Contella itsellään ei ole minkäänlaista lääketieteellistä taustaa, mutta hän toimi pitkän aikaa yhteistyössä Brian Goldmanin kanssa, joka on koulutukseltaan lastenpsykiatri. Sittemmin Balcosta tuli urheilijoiden keskuudessa erittäin suosittu. Tunnetuin tuote on magnesium-sinkki -valmiste ZMA. Sittemmin Balcon epäiltiin kehittäneen ensimmäisen ns. design-steroidin tetrahydrogestrinonin eli THG:n ja välittäneen sitä urheilijoille. Heinäkuussa 2005 Conte todettiin syylliseksi kiellettyjen steroidien välittämiseen ja vuonna 2006 hän istui neljän kuukauden tuomionsa kalifornialaisessa Taftin vankilassa. ==Aiheesta muualla== * Conten haastattelu * Guardian-lehden artikkeli Luokka:Yhdysvaltalaiset basistit Luokka:Yhdysvaltalaiset urheiluvaikuttajat Luokka:Syntymävuosi puuttuu Luokka:Elävät henkilöt
Lizards

Lizards (aiemmin Liz & Lizards) oli suomalainen Virroilla keväällä 1979 perustettu rockyhtye, joka julkaisi vuonna 1980 albumin Herätkää! Vartiotorni kaatuu. Pitkäsoitto sisälsi lähinnä yhtyeen omaa tuotantoa, mutta mukana oli myös muutama vantaalaisen Jyrki Salmisen säveltämä ja sanoittama kappale. Yhtyeen musiikkityyliin vaikutti 1970-luvun lopulla maailmanmaineeseen noussut Blondie-yhtye. Lizards hajosi vuonna 1982. == Kokoonpano == * Tapio Syrjänen (rummut) * Kari Mäki (laulu, saksofoni) * Teija Peltomäki (laulu) * Teijo Rantanen (basso) * Jukka Myllylä (soolokitara) * Harri Karvinen (komppikitara) == Levytykset == === Albumit === * Herätkää! Vartiotorni kaatuu! (PÄLP 21) (Body Building/Roxene/Turvattu tulevaisuus/Bändi tää/Matkaa teen/Teräsmies/Herätkää/Uutistenlukijaksi telkkariin/Turhaa/Mun pikkusisko/Syksy) === Singlet === * "Kujan kuningas/ Sä lähdit pois" (1980, PIS 055) * "P.A.Ska/ Lista" (1980, PIS 059) * "Valttikortit/ Body Building" (1981, PIS 089) * "Pamaus/ Ilman sua" (1982, PIS 108) Luokka:Suomalaiset popyhtyeet Luokka:Virrat
Cornelius Horan

Cornelius "Neil" Horan (s. 22. huhtikuuta 1947 Knockeenahone, Scartaglin) on irlantilainen entinen katolisen kirkon pappi, joka on tullut tunnetuksi aiheuttamalla häiriötilanteita suurta mediahuomiota saavuttavien urheilutapahtumien yhteydessä. Horan syntyi 13-lapsiseen perheeseen toiseksi vanhimpana lapsena. Hän opiskeli papiksi St Brendan’s Collegessa Killarneyssa ja St Peter’s Collegessa Wexfordissa. Hänet vihittiin papiksi vuonna 1973, mutta heti seuraavana vuonna kiinnostui The Apostolic Fellowship of Christ -nimisestä herätysliikkeestään ja erosi tehtävästään. Hän palasi papin virkaansa takaisin vuonna 1980. Hän kuitenkin osoitti myöhemmin jatkuvaa kiinnostusta profetioita kohtaan ja julkaisi useita aiheeseen liittyviä teoksia sähköisessä muodossa, missä hän muun muassa kertoo ennustuksiaan Jeesuksen toisesta tulemisesta. Horanin esimiehet ohjasivat hänet pian psykiatriseen hoitoon Lontoon Harley Streetille. Vuonna 2003 Horan ryntäsi radalle kesken Formula 1 -sarjan Britannian Grand Prix -kilpailun Silverstonessa pidellen käsissään uskonnollisia profetioita. Radalle jouduttiin ottamaan turva-auto, jotta hänet saatiin turvallisesti poistettua alueelta. Horan sai tempauksestaan kahden kuukauden vankeusrangaistuksen. 29\. elokuuta 2004 Horan hyökkäsi Ateenan olympialaisten maratonkilpailua johtaneen brasilialaisen Vanderlei de Liman kimppuun ja kaatoi hänet. Pian sivustakatsojat saivat Horanin revittyä irti ja Lima pääsi jatkamaan juoksua. Myös tällä kertaa hän piteli käsissään uskonnollisia ennustuksia. Horan on aiheuttanut häiriötilanteita myös Wimbledonin tennisturnauksessa sekä kriketti- ja rugbyotteluissa. Syyskuussa 2004 Horania syytettiin seitsemänvuotiaan tytön seksuaalisesta hyväksikäytöstä, mutta hänet vapautettiin syytteistä. Tammikuussa 2005 katolinen kirkko erotti Horanin papin tehtävistä. ==Lähteet== Luokka:Irlantilaiset papit Luokka:Vuonna 1947 syntyneet Luokka:Elävät henkilöt
Kesänkijärvi

Kesänkijärvi on Tornionjoen päävesistöön kuuluva luonnontilainen järvi Kolarissa Ylläksellä Kellostapuli- ja Kesänki-nimisten tunturinlakien välissä lähellä Yllästunturin luontokeskus Kellokasta ja Äkäslompoloa. Kesänkijärvi on länsi-itäsuuntainen, ja sen pituus on 1,6 kilometriä ja leveys 400 metriä. Järven pinta-ala on 47,9 hehtaaria ja rantaviivan pituus 4,15 kilometriä. Järvellä ei ole saaria. Rannat ovat metsämaata, ja ne kuuluvat pääosin Pallas- Yllästunturin kansallispuistoon. Järven ympäri kiertää kesäretkeilyreitti ja talvisin hiihtolatu ja talvipyöräilyreitti. Järvellä on ennen kaikkea maisemallista ja matkailullista merkitystä. Järveen on istutettu kirjolohta ja kalastaminen vaatii erikoisluvan, jonka voi ostaa esimerkiksi Eräluvat.fi- verkkosivustolta. Kesänkijärvi sijaitsee Tornionjoen vesistössä (vesistöaluetunnus 67) Kolarin–Äkäsjoen alueen (67.3) Äkäslompolon valuma- alueella (67.35), jonka Äkäslompolon lähialueeseen (67.351) se kuuluu. Järven vedenpinnan korkeus on 218,6 mmpy. Kesänkijärveen laskevat Kesänkioja ja Varkaanoja. Järvi laskee sen länsipäästä lähtevää Kesänkijokea pitkin, joka laskee 3,6 kilometrin päässä Äkäslompolojärveen. ==Lähteet== == Aiheesta muualla == Luokka:Kolarin järvet Luokka:Kolarin–Äkäsjoen alue
Zelda

Zelda tarkoittaa seuraavia asioita ja henkilöitä: *The Legend of Zelda, Nintendon videopelisarja *prinsessa Zelda, yksi päähenkilöistä The Legend of Zelda -pelisarjassa *Zelda Fitzgerald, kirjailija F. Scott Fitzgeraldin vaimo. * Zelda Zonk, Marilyn Monroen käyttämä salanimi.
Red, White & Crüe

Red, White & Crüe on yhdysvaltalaisen rock-yhtye Mötley Crüen kymmenes kokoelma-albumi. Se julkaistiin vuonna 2005. Albumin oli tarkoitus koota yhtyeen suurimmat hitit yksiin kansiin. Samana vuonna yhtye julkaisi myös DVD- tallenteen Classic Mötley Crüe: Universal Masters DVD Collection, jossa on sama kansikuva kuin albumissa. Tallenteella on yhtyeen kaikki musiikkivideot kahden vuosikymmenen ajalta. Albumi ylsi Suomen virallisen listan sijalle 16. == Kappaleet == == Arvostelut == * AllMusic: http://www.allmusic.com/album/r724673 * Rolling Stone: http://www.rollingstone.com/music/albumreviews/red-white-crue-20050210 == Lähteet == == Aiheesta muualla == * Red, White & Crüe discogs.com -verkkosivustolla * Luokka:Vuoden 2005 kokoelma-albumit Luokka:Mötley Crüen albumit
Ressu

Ressu tarkoittaa seuraavia asioita: * Ressu, koira sarjakuvassa Tenavat * Ressu Redford, suomalainen laulaja * Ressun lukio, oppilaitos Helsingissä. * Ressun peruskoulu, oppilaitos Helsingissä * leipäressu, suomalainen perinneruoka * Ressu, vuosina 1990–1992 ilmestynyt suomalainen sarjakuvalehti * ressu, rekisterin lempinimi Pajatso-rahapeliautomaatissa
Zapp

Zapp (tunnetaan myös nimellä Zapp and Roger) oli Roger Troutmanin johtama 1980-luvun electro funk ja R&B-yhtye; Ohiosta. Roger Troutman työskenteli 1970-luvun lopussa yhteistyössä George Clintonin kanssa. Zappin ensimmäinen levy ilmestyi vuonna 1980. Siinä on 1970-luvun funkiin verrattuna verraten konemaiselta kuulostavat soundit ilman torvisektiota. Olennainen osa yhtyeen musiikkia ovat Troutmanin talk boxin läpi lauletut vokaaliosuudet. Ensimmäisellä levyllä oli tunnettu kappale ”More Bounce to the Ounce” ja toisella levyllä on R&B; -listan kärkeen noussut hitti, ”Dancefloor”. Vuosien varrella yhtye julkaisi yhteensä viisi levyä. Roger Troutman kuoli välienselvittelyssä veljensä Larryn pistoolinlaukaukseen vuonna 1999, jonka jälkeen Larry ampui myös itsensä, jolloin myös Zappin tarina oli lopullisesti ohitse. ==Albumit== *Zapp (1980) *Zapp II (1982) *Zapp III (1983) *New Zapp IV U (1985) *Zapp V (1989) ==Lähteet== Luokka:Yhdysvaltalaiset funkyhtyeet
Veijari nimeltä Brisco

Veijari nimeltä Brisco (The Adventures of Brisco County, Jr.) on yhdysvaltalainen vuosina 1993–1994 tuotettu seikkailuwestern-televisiosarja. Sarjan pääosissa ovat Bruce Campbell, Julius Carry, Kelly Rutherford sekä Christian Clemenson. Suomessa sarjaa esitti Yle TV2. Sarjan pilottijakso on elokuvan mittainen. ==Juoni== Sarja kertoo paikallisten ryöväriparoneiden palkkaamasta palkkionmetsästäjästä, Harvardin yliopistosta valmistuneesta Brisco County Juniorista (Campbell), jonka tehtävänä on etsiä käsiinsä John Blyn rikollisjoukko. Tarinan sankarilla on myös henkilökohtainen tavoite: saattaa John Bly tuomiolle oman isänsä, sheriffi Brisco Countyn murhasta. Countyn joukkoon liittyy myös palkkionmetsästäjä Lord Bowler (Carry), sekä ryöväriparoneiden käsikassarana ja yhteyshenkilönä toimiva lakimies Socrates Poole (Clemenson). Seikkailujensa lomassa County törmää useamman kerran outoon kultaiseen palloon, jota tavoittelevat paitsi ryöväriparonit ja John Bly, myös Yhdysvaltain hallitus. ==Näyttelijät== Luokka:1990-luvun yhdysvaltalaiset draamasarjat Luokka:Lännensarjat Luokka:Foxin televisio-ohjelmat
Pertti Juhola

Pertti Juhola (s. 12. maaliskuuta 1945 Pori) on suomalainen entinen jääkiekkoerotuomari. Juhola on viheltänyt 533 pääsarjaottelua päätuomarina. Hänet valittiin viisi kertaa SM-liigan parhaaksi erotuomariksi ja kahdesti hän voitti Kultaisen pillin. Juhola on viheltänyt myös useissa kansainvälisissä turnauksissa, kuten kaksi kertaa MM-kisoissa ja kerran olympialaisissa. Prahan MM-kisoissa 1985 hän tuomitsi muun muassa mitalisarjan viimeisen kierroksen ottelun, jossa Tšekkoslovakia ja Kanada pelasivat maailmanmestaruudesta. Juhola on toiminut sittemmin SM-liigan otteluvalvojana ja päätuomarikouluttajana. Suomen Jääkiekkomuseo aateloi Juholan Suomen Jääkiekkoleijonaksi numerolla 102. == Lähteet == * *Juholan tiedot Jääkiekkomuseon sivulla === Viitteet === Luokka:Suomalaiset jääkiekkotuomarit Luokka:Unto Wiitala -palkinnon voittajat Luokka:Vuonna 1945 syntyneet Luokka:Elävät henkilöt
Elektra

Elektra (, ) on kreikkalaisessa mytologiassa Klytaimnestran ja Agamemnonin tytär. Elektra kosti yhdessä veljensä Oresteen kanssa isänsä Agamemnonin kuoleman tappamalla heidän äitinsä ja tämän rakastajan, Aigisthoksen, jotka olivat surmanneet Agamemnonin. Elektra meni myöhemmin naimisiin Pyladeen kanssa ja synnytti tälle kaksi poikaa. Elektran tarina on innoittanut monia. Siitä muunnoksia ovat tehneet muun muassa Aiskhylos (Hautauhrintuojat), Sofokles (Elektra), Euripides (Elektra), Danilo Kiš, Hugo von Hofmannsthal, Eugene O'Neill, Michael Cacoyannis ja säveltäjä Richard Strauss. == Lähteet == Luokka:Kreikkalaisen mytologian prinsessat
Lauri Nurkse

Lauri Nurkse (s. 11. toukokuuta 1978 Helsinki) on suomalainen näyttelijä ja ohjaaja. Hänen tunnetuimpia ohjauksiaan ovat elokuvat Sooloilua (2007) ja Veijarit (2010) sekä televisiosarjat Kumman kaa (2. tuotantokausi, 2004–2005), Uutishuone (2009) ja Toisen kanssa (2014). Näyttelijänä Nurkse on tunnettu rooleistaan elokuvassa Pahat pojat (2003) sekä televisiosarjassa Tukka auki (2008). Nurkse palkittiin Pahojen poikien Ilkka Takkusen roolista Brysselissä vuonna 2003 Festival International du Film Indépendent -festivaaleilla. Nurkse on seurustellut näyttelijä Tuuli Mattilan kanssa vuodesta 2013 lähtien, he kihlautuivat vuoden 2021 lopussa ja heillä on kesäkuussa 2022 syntynyt ensimmäisen yhteinen lapsi. == Roolit näyttelijänä == === Elokuvat === Vuosi Elokuva Rooli 1997 Lunastus punakaartilainen 2000 Hylätyt talot, autiot pihat Sipari 2001 Cyclomania K. Naakka Minä ja Morrison Millaa pomottava copy mainostoimistossa 2003 Pahat pojat Ilkka Takkunen 2007 Raja 1918 luutnantti Suutari Tali-Ihantala 1944 2009 Kuulustelu Kumenius 2010 Vähän kunnioitusta sosiaaliviranomainen 2011 Elokuu Akun pomo 2015 Ollaan vapaita Semifinalin portsari 2016 Nuotin vierestä sydäntautilääkäri 2021 Vuosisadan häät Lasse === Lyhytelokuvat === Vuosi Lyhytelokuva Rooli 1996 Viiva === Televisiosarjat === Vuosi Sarja Rooli 2000 Hyvät neuvot kalliit Henrik 2002 Kylmäverisesti sinun Perttu 2004 Kumman kaa Lassi 2008 Presidentin kanslia lääkäri Tukka auki Timo 2009 Uutishuone joulupukki 2011 Tappajan näköinen mies Mestari 2014 Toisen kanssa lääkäri Klikkaa mua Mikko 2016 Vihreät Valot – Väärät bileet Mats Nyholm Heroes of the Baltic Sea kitukasvuinen merirosvo 2017 Presidentti lääkäri Aallonmurtaja tullimies Koivisto 2018 Pirjo ohjaaja Koukussa Neean isä 2019 Invisible Heroes Kosonen 2021 Pahan väri mieslääkäri 2022 Aikuiset mainosohjaaja == Ohjaukset == Vuosi Nimi Tyyppi 2001 Isän kuva lyhytelokuva 2003 Kotipileet lyhytelokuva 2004 Parinvaihto lyhytelokuva 2004–2005 Kumman kaa televisiosarja 2005 Sateen jälkeen (es. Jonna) musiikkivideo 2006 Studio Impossible televisiosarja Suurin pudottaja televisiosarja 2007 Pelkkää lihaa televisiosarja Sooloilua elokuva Enkelten kaupunki (es. Jippu) musiikkivideo 2008 Kuka teki minusta tän naisen (es. Jippu) musiikkivideo 2009 Presidentin kanslia televisiosarja Uutishuone televisiosarja 2010 Veijarit elokuva 2011 Tappajan näköinen mies televisiosarja Inget ljus i tunneln televisioelokuva 2012 Oodi ilolle (es. Olavi Uusivirta) musiikkivideo 2014 Toisen kanssa televisiosarja Kiiltokuvia televisiosarja Putous televisiosarja 2016 Nuotin vierestä elokuva Tappajan näköinen mies elokuva Luottomies nettisarja 2017 Presidentti televisiosarja 2018 Pirjo televisiosarja 2019 Pientä laittoa televisiosarja 2020 Ei Haukku haavaa tee televisiosarja 2021 Kentän laidalla televisiosarja ==Lähteet== == Aiheesta muualla == * * * Lauri Nurksen kotisivut Luokka:Suomalaiset näyttelijät Luokka:Suomalaiset elokuvaohjaajat Luokka:Vuonna 1978 syntyneet Luokka:Elävät henkilöt
Żydowski Związek Walki

Żydowski Związek Walki eli ŻZW () oli Varsovan ghetossa toisen maailmansodan aikana toiminut maanalainen vastarintaliike. ŻZW osallistui keväällä 1943 Varsovan gheton kansannousuun, jonka aikana sillä oli hyvin aseistettuna noin 400 miestä yhdessätoista eri yksikössä. Puolanjuutalaiset upseerit perustivat ŻZW:n heti natsi-Saksan vallatessa Puolan syksyllä 1939. Organisaation toimia olivat muun muassa aseiden hankkiminen tulevaisuuden vastarintaa silmällä pitäen ja juutalaisten auttaminen pakoon Varsovan ghetosta. ŻZW oli yhteistyössä myös muiden Puolan vastarintaliikkeiden kanssa, joilta saatu apu aseistuksessa ja pakenemisten osalta oli suureksi hyödyksi. ŻZW:n johtohahmona pidettiin Dawid Wdowińskia, mutta dokumenttien ja lähdetietojen puutteiden takia asiasta ei voida olla täysin varmoja. ŻZW:n toiminta oli organisoitu useisiin eri osastoihin: *Informaatio *Organisaatio *Tavarankäsittely *Finanssi *Kommunikaatio *Lääkintä *Juridiikka *”Pelastus”-osasto *Teknologia, kuljetus *Sotilaallinen osasto Luokka:Holokausti Luokka:Vastarintaliikkeet toisen maailmansodan aikana
Syklinen ryhmä

Syklinen ryhmä on yhden alkion virittämä ryhmä. On siis olemassa ryhmän G alkio a, jonka kokonaislukupotensseina saadaan kaikki ryhmän alkiot. Siis jokaista ryhmän G alkiota g kohti on olemassa sellainen kokonaisluku k, että a^k =g. \ Tällöin merkitään :G = \langle a \rangle = \left\\{ a^n \ | \ n \in \Z \right\\}. \ Ei-triviaaleja syklisiä ryhmiä löytyy aliryhminä kaikista ei-triviaaleista ryhmistä. Sykliset ryhmät ovat rakenteeltaan hyvin suoraviivaisia, ja esimerkiksi syklisen ryhmän aliryhmiin liittyvä rakenne tunnetaan täysin. Äärellisten ryhmien teoriassa syklisten ryhmien voidaan ajatella olevan Abelin ryhmien rakennuspalikoita suorien tulojen kautta ja ratkeavien ryhmien perusosasia kompositioketjun tekijöinä. Syklinen ryhmä voi koostua joko n:stä alkiosta C_n = \langle c \rangle = \left\\{1,c,...,c^{n-1}\right\\}, tai se voi olla ääretön ryhmä C_\infty = \langle c \rangle = \left\\{c^m |\ m\in\mathbb{Z}\right\\}. ==Kertalukua n olevan syklisen ryhmän konstruointi== Olkoon X \ mielivaltainen n alkiota sisältävä joukko, missä n on mielivaltainen positiivinen kokonaisluku. Numeroidaan joukon alkiot : X = \left\\{ x_0, x_1, x_2, \ldots, x_{n-1} \right\\} ja asetetaan joukolle X \ binäärinen operaatio * \ seuraavasti: :x_k * x_l =x_{k+l}, \ mikäli k+l \leq n-1 ja :x_k * x_l =x_{k+l-n}, \ mikäli k+l > n-1 \ kaikilla kokonaisluvuilla 0 \leq k,l \leq n-1 . \ Kokonaislukujen laskutoimitusten nojalla pari (X,*) \ toteuttaa ryhmän aksioomat. Tällöin alkio x_0 \ on ryhmän neutraalialkio, alkion x_k, 1 \leq k \leq n-1 \ käänteisalkio on alkio x_l, \ missä l=n-k.\ Lisäksi alkio x_1 \ virittää ryhmän X. \ == Syklisten ryhmien ominaisuuksia == * Sykliset ryhmät ovat kommutatiivisia, ts. Abelin ryhmiä. * Kaikki syklisen ryhmän aliryhmät ja tekijäryhmät ovat syklisiä. * Kaksi äärellistä syklistä ryhmää ovat keskenään isomorfisia, jos ja vain jos niiden kertaluvut ovat samat. Erityisesti siis kaikki kertalukua n olevat äärelliset sykliset ryhmät ovat keskenään isomorfisia. * Jos ryhmän kertaluku on alkuluku, niin ryhmä on välttämättä syklinen. * Äärellinen syklinen ryhmä on yksinkertainen, jos ja vain jos sen kertaluku on alkuluku. Itse asiassa ryhmät, joiden kertaluku on alkuluku, ovat ainoat äärelliset yksinkertaiset ratkeavat ryhmät. Olkoon jatkossa C_n = \langle c \rangle kertalukua n oleva syklinen ryhmä. * Jokaista kertaluvun n jakajaa k kohti on olemassa täsmälleen yksi ryhmän C_n \ kertalukua k oleva aliryhmä. Jos n=km, missä m on positiivinen kokonaisluku, niin tämä kertalukua k oleva aliryhmä on \langle c^m \rangle . * Jokaista kertaluvun n jakajaa k kohti on olemassa täsmälleen yksi ryhmän C_n \ kertalukua k oleva tekijäryhmä. * Ryhmän C_n \ automorfismien ryhmä on isomorfinen ryhmän \Z_n^* kanssa. ==Katso myös== *Primitiivinen alkio == Lähteet == Luokka:Ryhmäteoria